खुद को सुरक्षित रखें (Staying Safe) सामान और रसद ढूंढना (Finding Supplies) घायल और बीमार होने से बचें अपना मानसिक संतुलन बनाए रखें (Maintaining Your Composure)
आपका घर भी दुर्भाग्यवश जंग की स्थिति में असुरक्षित हो सकता है। अगर आपका इलाक़ा रहने के लिए सुरक्षित नहीं है, तो पलायन की पूरी कोशिश करें और रहने के लिए दूसरी जगह तलाशें। युद्ध की स्थिति को ध्यान में रखते हुए रहने की जगह का चयन किया जाए। युद्ध की स्थिति से पूरी तरह अवगत रहें और इस बारे में भी जानकारी रखें कि कौन सा इलाक़ा अभी युद्ध की चपेट में नहीं आया है।  उन इलाकों को ढूंढने की कोशिश करें, जो लड़ाई की जगह से दूर हों। यह इलाका देहाती भी हो सकता है या ऐसा शहर जो दुश्मन के लिए कोई खास महत्व न रखता हो। युद्ध ग्रस्त इलाकों में नागरिकों की सुरक्षा के लिए सेफ जोन (safe zone) स्थापित किये जाते हैं। अगर आपके क़रीब कोई सेफ़ जोन हो, तो वहां चले जाएं। शहरों के मुकाबले देहाती इलाका ज्यादा सुरक्षित रहता है, क्योंकि अक्सर लड़ाई शहरों और आबादी वाले इलाकों में ही केंद्रित रहती हैं। लेकिन यह भी याद रखें कि यहां पर सुरक्षित रहने के लिए आपको जंगल में रहने की महारत हासिल होनी चाहिए। यहां पर किसी भी प्रकार की मदद मिलना बहुत ही मुश्किल होता है, क्योंकि रिलीफ ऑर्गेनाइजेशंस (relief organisation) का सारा ध्यान शहरों की तरफ ही केंद्रित रहता है। इस तरह की इमारतें दुर्गम से दुर्गम स्थितियों में भी खड़ी रहती हैं। इसलिए खासतौर पर बेसमेंट वाली इमारत तलाशें। यह आपको अधिक सुरक्षा प्रदान करेगी और अगर आपको लोगों की नजरों से बच कर रहना है, तो यहां पर आपको छिपने की जगह भी मिल जाएगी। अपने इलाके में इस प्रकार की इमारत तलाशें और जल्द से जल्द जाकर इसमें शरण लें।  इस तरह की इमारत ढूंढने की कोशिश करें, जिसे केमिकल लीक या केमिकल अटैक होने की सूरत में सील किया जा सके। खिड़कियों को देखें कि कहीं वह क्षति ग्रस्त तो नहीं हैं, ताकि इनके दरवाजों पर गीला टॉवल डालकर इनको बंद किया जा सके। अगर आपके इलाके में ऐसी कई इमारते हैं, तो उन सब की एक लिस्ट बनाएं और उनका पता लिखें। अगर आपको आपकी पनाहगाह छोड़ना पड़ी, तो इस लिस्ट की मदद से आप आसानी से नई पनाह ढूंढ सकेंगे। अगर आपके इलाके में इस तरह की इमारत नहीं है, तो कोई भी भवन ढूंढें जिसके अंदर बेसमेंट यानी तहखाना मौजूद हो, ताकि लड़ाई के समय आप वहां सुरक्षित रह सकें। अगर आप शहरों को छोड़कर, कहीं जंगल में छिपे हुए हैं, तो मौसम आपका सबसे बड़ा दुश्मन साबित हो सकता है। इसलिए आप जैसे ही किसी नए इलाके में जाएं, तो खुद को धूप, ठंड और बारिश से बचाने के लिए, सबसे पहले उपयुक्त पनाहगाह बनाएं और इसमें कोई भी टूट-फूट होने पर इसको फौरन सुधारें।  अपने लिए ऐसी पनाहगाह तलाश करें, जहां दुश्मन के आने पर आप आसानी से छिप सकें। आसानी के लिए किसी प्राकृतिक जगह के करीब पनाहगाह बनाने की कोशिश करें। उदाहरण के तौर पर, एक गिरा हुआ पेड़ पनाहगाह बनाने में काफी मददगार साबित हो सकता है। हो सकता है कि युद्ध के बारे में सोचते ही आपके दिमाग में सिर्फ लड़ाई और मुठभेड़ ही आए, लेकिन हकीकत में युद्ध के समय आम शहरी खुद को जितना मुमकिन हो सके मुठभेड़ से बचाते हैं और जीवित बने रहते हैं। लेकिन अगर आप किसी आर्म्ड फोर्स (armed forces) यानी सशस्त्र बल में हैं, तो आप टकराव की स्थितियों से बचकर खुद को सुरक्षित रख सकते हैं। अपना स्वभाव नरम बनाकर रखें और लोगों से बिलावजह लड़ाई झगड़ा न करें। अपने परिवार, दोस्तों और खुद को सुरक्षित रखें, लेकिन कोई भी ऐसी मुसीबत मोल न लें, जिसका आपसे संबंध न हो।  अगर दुश्मन की सेना आपके इलाके पर चढ़ाई करती है, तो किसी भी कीमत पर उनका सामना न करें और छिपे रहें, यही आपके लिए बेहतर रहेगा। उनको यह अवगत कराएं कि आप उनके लिए कोई खतरा नहीं हैं। सिर्फ आत्मरक्षा के अलावा किसी भी सूरत में लोगों को तकलीफ न दें और उनका सामान न चुराएं। इससे टकराव की स्थिति पैदा होगी, क्योंकि पहले से हताश और परेशान लोग, आत्मरक्षा की खातिर आप से लड़ सकते हैं। लड़ाई और मुठभेड़ से बचने के लिए आपको असुरक्षित इलाका छोड़ना भी पड़ सकता है। अपनी और अपने प्यारों की सुरक्षा के खातिर हमेशा इस संभावना के लिए तैयार रहें। वैसे जहां तक हो सके आपको हिंसा से बचना चाहिए, लेकिन आपको किसी भी हालात के लिए तैयार रहना होगा। अगर आपके घर में हथियार हों और आप इनको इस्तेमाल करना जानते हैं, तो यह आपके लिए बहुत फ़ायदेमंद रहेगा। अगर आपके पास हथियार नहीं हैं, तो जो भी हथियार आपको मिलें उसे अपने पास रखें और उसको इस्तेमाल करना सीखें। हमेशा हथियार को अपने करीब ही रखें, ताकि बुरी परिस्थितियों में उसको आप फौरन इस्तेमाल कर सकें।  अगर आपके पास बंदूक़ है, तो ऐसी परिस्थितियों में इसकी गोलियों का अभाव हो जाता है। गोलियां भरकर इसकी प्रैक्टिस करने से आप लोगों की नजरों में भी आ सकते हैं। इसलिए अगर आपने बंदूक़ का इससे पहले इस्तेमाल नहीं किया है, तो बिना गोलियों के ही इसको इस्तेमाल करना सीखें। कुल्हाड़ी, धनुष, बैट और चाकू जैसे हथियारों को नजरअंदाज न करें। यह भी हमलावरों से लड़ते समय आपके काम आ सकते हैं। अपने घर वालों और अपने ग्रुप के दूसरे लोगों को भी हथियार चलाने की ट्रेनिंग दें। अगर आपके ग्रुप का सिर्फ एक सदस्य ही लड़ना जानता है, तो आपका ग्रुप मुसीबत में पड़ सकता है। वैसे आप हिंसा से बचना चाहेंगे, लेकिन कुछ परिस्थितियों में लड़ाई से बचना नामुमकिन हो जाता है। बहुत से लोग संकट के समय लोगों को हानि पहुंचाने या उनका शोषण करने की कोशिश करते हैं। अगर कोई आपको या आपके प्यारों को नुकसान पहुंचाने की कोशिश करता है या आपके जीवित रहने के लिए जरूरी सामान और रसद को चोरी करता है, तो अगर आप उनसे लड़ सकते हैं तो लड़ें। अगर कोई आपको हानि पहुंचाने की कोशिश करता है, तो ऐसे लोगों को वहां से खदेड़ने की कोशिश करें।  ऐसी परिस्थितियों में आपके पास मौजूद हथियार आपके बहुत काम आ सकता हैं। सारे हथियारों को बच्चों से दूर और सुरक्षित जगह पर रखें और ज़रूरत पड़ने पर इनको फौरन निकालें। अगर आपको आपके परिवार और आपका बचाव करने की जरूरत पड़े, तो आपके समुदाय से अच्छे संबंध आपके बहुत काम आ सकते हैं। आपके समुदाय के लोग एकजुट होकर डाकू, लुटेरों और दूसरे बुरे लोगों से अपना बचाव कर सकते हैं। युद्ध शुरू होने से पहले अक्सर उसकी जानकारी नहीं मिल पाती, इसलिए शायद ही आपको सामान और रसद इकट्ठा करने का मौक़ा मिल पाए। आपको जैसे ही इसकी खबर मिले, फौरन इस पर काम करना शुरू कर दें। अपना सारा कीमती सामान, धन, खाना-पानी किसी सुरक्षित जगह पर इकट्ठा करके रखें। सारा कीमती सामान कहीं छिपा कर रखें, ताकि किसी के द्वारा आपके घर की तलाशी लिए जाने पर यह सामान चोरी न हो सके। अगर आप बाहर जाकर ज्यादा से ज्यादा सामान इकट्ठा कर सकते हैं, तो इस काम में बिल्कुल देरी न करें, क्योंकि बाद में यह सामान पूरी तरह खत्म हो सकता है।  खासतौर पर डिब्बाबंद खाने और रेप्ड फुड (wrapped food) एवं बोतल में पेक पानी को स्टोर करके रखें। ऐसे सामान को आपात स्थिति के लिए इकट्ठा करके रखा जाए, क्योंकि इन परिस्थितियों में साफ पानी और ताजे खाने का अभाव हो जाता है। दवा और स्वच्छता से जुड़ी दूसरी चीजों का भी ध्यान रखें। यह चीजें भी तनावपूर्ण स्थितियों में आपके सेहत के लिए बहुत जरूरी हैं। आपके सभी जरूरी दस्तावेजों को भी संभाल कर रखें। जन्म प्रमाण पत्र, शादी से जुड़े दस्तावेज, सोशल सिक्योरिटी कार्ड्स (Social Security cards) और ऐसे सारे डाक्यूमेंट्स जिनसे आपकी पहचान साबित हो सकती है, उन्हें संभाल कर रखें। यह बात तब और जरूरी हो जाती है, जब आपको आपका देश छोड़ना पड़े। अगर आप अपनी पहचान तथा पारिवारिक संबंध साबित नहीं कर पाते, तो हो सकता है कि आपको दूसरे देश में प्रवेश न मिले। बैंक से पैसा निकाल लें, ताकि आपके पास नकद पैसा मौजूद रहे। क्योंकि हो सकता है कि फिर आपको यह करने का मौका ही न मिले। पानी इंसानों के लिए बहुत जरूरी है और जंग के समय साफ पानी की किल्लत हो जाती है। बोतल बंद पानी ऐसे समय में नहीं मिल पाएगा। इसलिए जैसे ही युद्ध शुरू हो, सबसे पहले अपने इलाके के सभी संभावित जल स्रोतों को तलाशें और हर नए इलाके में जाते ही सबसे पहले यही काम अंजाम दें।  आपके आसपास मौजूद सभी झील और झरने पानी के बेहतरीन स्रोत हैं, लेकिन यह पानी पीने से पहले आपको शुद्ध करना होगा। अगर आप समंदर के करीब रहते हैं, तो खारा पानी बिल्कुल न पियें। वैसे पानी पीने से खुद को रोकना बहुत मुश्किल होता है, लेकिन यह पानी आपको गंभीर बीमार कर सकता है। अगर आपको कहीं पानी का साफ स्रोत मिल जाए, तो इसको ही उपयोग में लें और बोतल बंद पानी को आपातकालीन समय के लिए बचा कर रखें। अगर आपके आसपास कोई भी पानी का स्रोत न हो, तो बारिश के पानी को नहाने और पीने के लिए जमा करें। पानी बरसते समय बाल्टी और टब को बाहर रखें, ताकि इसमें बारिश का पानी जमा किया जा सके। बारिश के पानी को पीने से पहले शुद्ध करना न भूलें। जंग के समय में आपके नियमित भोजन की आपूर्ति बाधित हो सकती है, इसलिए ऐसे समय में न खराब होने वाली खाद्य सामग्रियां बहुत उपयोगी साबित हो सकती हैं। जैसे ही आपको जंग छिड़ने की खबर मिले, वैसे ही डिब्बाबंद एवं न खराब होने वाली खाद्य सामग्री को जमा करना शुरू कर दें। यह खाने के सामान आपको स्टोर और दूसरी जगहों से मिल सकते हैं। ताजा खाना खत्म होने की सूरत में, इससे आपके पास नियमित रूप से खाने की सामग्री बनी रहेगी।  युद्ध के समय ऐसे स्टोर्स जिनको छोड़ दिया गया हो, वहां पर आपको डिब्बाबंद खाने का सामान मिल सकता है। जब भी आपको वहां डिब्बाबंद खाना मिले, तो इसको अपने पास रख लें, क्योंकि आप भी नहीं जानते कि फिर कब आपको ऐसा खाना नसीब हो। ऐसा खाना खाने से बचें, जिसमें नमक की मात्रा अधिक हो, इससे आपको बहुत प्यास लगेगी और आपको सामान्य से ज्यादा पानी पीना पड़ेगा। प्राकृतिक आपदा और दूसरी आपातकालीन स्थितियों के समय सामान्य तौर पर आपके पास 3 दिन का नॉन पेरिशेबल फूड (nonperishable food) यानी "न खराब होने वाला खाना" होना चाहिए। अगर आपने यह काम पहले से कर रखा है, तो आप युद्ध के समय बाजार में सामान लेने के लिए मचने वाली हाहाकार से बच सकते हैं। अगर आप शिकार करना और मछली पकड़ना जानते हैं, तो खाने की कमी होने की स्थिति में यह आपके बहुत काम आएगा। इसके लिए शिकार को खोजने और शिकार करने की अपनी महारत पर काम करें। मछली पकड़ना भी सीखें, इससे पोषक खाने की आपूर्ति बनी रहेगी। यह दोनों महारतें, खाने की किल्लत होने के समय आपके बहुत काम आएँगी।  शिकार के बाद जानवर की चमड़ी निकालना और उसका मीट काटना सीखें, ताकि खाने से पहले उसका मीट खराब न हो।  शिकार करने के लिए जरूरी नहीं कि आप कहीं देहाती इलाके या जंगल में जाएं। शहरों के आसपास भी बहुत से शिकार के क़ाबिल जानवर मौजूद होते हैं। छोटे जानवरों को पकड़ने के लिए फंदा लगाना सीखें। हो सकता है कि इन परिस्थितियों में स्वच्छता से संबंधी सामान आपके लिए खास मायने न रखता हो, लेकिन यह आपके ख्याल से ज्यादा आपके लिए जरूरी है। ऐसे समय में स्वच्छता का ध्यान रखने से आप खुद को बीमारियों और इंफेक्शन से बचा सकते हैं और इससे आपको अच्छा भी महसूस होगा। जब आप अपने लिए सामान जमा कर रहे हों, तो जितना मुमकिन हो सके अपने साथ स्वच्छता संबंधी सामान भी रखें। अगर आप कहीं से सामान उठा रहे हों या तलाश कर रहे हों, तो इन वस्तुओं को ज्यादा से ज्यादा इकट्ठा करें।  जरूरी स्वच्छता संबंधी सामान, जैसे टॉयलेट पेपर, हैंड सैनिटाइजर (hand sanitizer), टूथपेस्ट और टूथब्रश, साबुन या लिक्विड साबुन, महिलाओं के स्वच्छता संबंधी प्रोडक्ट्स और डिसइनफेक्टेंट (disinfectant) इत्यादि। कंघी, रेजर्स (razors), शेविंग क्रीम और डिओडरेंट कम आवश्यक, लेकिन काफी जरूरी सामान हैं। बेशक यह सामान आपकी जान नहीं बचा पाएंगे, लेकिन तनावपूर्ण स्थिति में आप साफ-सुथरा बने रहकर अच्छा महसूस करेंगे। हर इलाके में कुछ ऐसे पौधे होते हैं, जिनको खाया जा सकता है। आप किन पौधों को खा सकते हैं, यह जानकारी दुर्गम परिस्थितियों में आपकी जान बचा सकती है। अपने इलाके की जांच पड़ताल करें और पता लगाएं कि आपके इलाके के कौन से पौधे खाने योग्य हैं। युद्ध के समय हर रोज उनको लेकर आएं ताकि आपके पास हमेशा खाने के सामान की मौजूदगी बनी रहे।  अगर आप नहीं जानते कि कौन सा पौधा खाने योग्य है, तो सबसे पहले इसे सूंधें। अगर उसकी गंध अच्छी न हो, तो यह इस बात का संकेत है कि यह पौधा खाने योग्य नहीं है। फिर पौधे को 15 मिनट के लिए अपनी त्वचा पर रखें और देखें कि कहीं आपको खुजली या जलन तो महसूस नहीं हो रही। फिर उसको 15 मिनट के लिए अपने होठों पर रखें। अब इसको थोड़ा सा चखें। अगर 15 मिनट बाद भी आपके पेट में जलन या दर्द नहीं है, तो यह पौधा खाने के लिए सुरक्षित हो सकता है। अगर मुमकिन हो, तो अधिक मात्रा के लिए आप इन पौधों को अपनी संपत्ति में उगा सकते हैं। लेकिन इन्हें आपको लोगों से छिपाना होगा। खाने की क़िल्लत होने पर लोग जरूर इन्हें चुराने की कोशिश करेंगे। युद्ध के समय हर संसाधन बहुत महत्वपूर्ण होता है, इसलिए हर चीज को बचाकर रखने की कोशिश करें। फटे पुराने कपड़ों को दोबारा इस्तेमाल करके नए कपड़े बनाएं। बचे हुए खाने और बारिश के पानी को इकट्ठा करें। किसी भी चीज को कचरे में फेंकने से बचें। कभी-कभी लोगों को जीवित रहने के लिए, दुर्भाग्यवश गलत काम भी करना पड़ता है। अगर आप कोई ऐसा सामान या स्टोर पाते हैं जिसकी कोई देखरेख नहीं कर रहा है या जिसको छोड़ दिया गया है, तो वहां से अपनी जरूरत का सारा सामान ले लें। यह काम नैतिकता के रूप से गलत हो सकता है, लेकिन आपको, आपके परिवार की जीविका के लिए यह काम करना होगा।  अगर आप आबादी वाले इलाके में रहते हैं, तो आपको वहां ऐसे स्टोर्स या दुकानें मिल सकती है जिनको छोड़ दिया गया हो। आप वहां से जो चाहिए ले लें और जरूरी सामान इकट्ठा करने में कोई हिचकिचाहट महसूस न करें। अगर आप कहीं जा रहे हैं, तो रास्ते में मौजूद इमारतों की जरूर जांच पड़ताल करें। आप नहीं कह सकते कि वहां पहले रह रहे लोग आपके लिए कौन-सा उपयोगी सामान छोड़कर गए हों। ऐसे किसी भी सामान को उठाने की कोशिश न करें जिसकी लोग सुरक्षा कर रहे हों। ऐसा करने से आप जख्मी हो सकते हैं या आपकी जान भी जा सकती है। चोटों से बचना नामुमकिन है और चोटें छोटी से लेकर गंभीर भी हो सकती हैं। आपको आपके साथी और खुद के इलाज के लिए थोड़ी बहुत प्राथमिक चिकित्सा आनी चाहिए। सामान को ढूंढते समय, कोई भी फर्स्ट एड (First Aid) से जुड़ा सामान मिलने पर उसे साथ रखें और एक फर्स्ट एड किट (First Aid Kit) बनाएं।  सारे जख्मों को साफ पानी से ही धोएं। कभी भी गंदे पानी को इस काम के लिए इस्तेमाल ना करें। सारे जख्मों को साफ बैंडेज (Bandage) से ढकें। अगर मुमकिन हो, तो बैंडेज को नियमित रूप से बदलते रहें। सीपीआर (CPR) सीख कर आपातकालीन स्थिति में किसी की भी जान बचाई जा सकती है। बग़ैर फटी हुई बारुदी सुरंग, बम और दूसरे किस्म का गौला बारूद युद्ध के समय लोगों की मौतों का और चोटिल होने का अहम कारण बनता है। अगर आप लड़ाई वाली जगह के करीब हैं, तो वहां आसपास हानिकारक पदार्थ और सामान फैला हो सकता है। इसलिए किसी भी चीज से हाथ न लगाएं। इससे आपका हाथ भी कट सकता है और अगर वह वस्तु गोला-बारूद निकला, तो इससे आप गंभीर रूप से ज़ख्मी भी हो सकते हैं। हालांकि ऐसे समय में यह थोड़ा मुश्किल हो सकता है, लेकिन रोजाना खुद को साफ रखने से आप स्वस्थ बने रहेंगे। अगर पानी वहां अब भी मौजूद है, तो शॉवर (shower) से नहाएं और अगर वहां पर पानी की किल्लत है, तो बताए हुए तरीकों से पानी जमा करके खुद को साफ करें।  एक बाल्टी में बारिश का पानी जमा करें। अब एक टॉवल (towel) को इसमें डुबोएं और फिर इस पर साबुन लगाएं। अब इस टॉवल को अपने शरीर पर मलें और फिर शरीर को पानी से साफ करें। बोतल बंद पानी को नहाने में बर्बाद न करें। अगर आपके शरीर पर कोई जख्म नहीं है, तो आप दूषित पानी को नहाने के लिए इस्तेमाल कर सकते हैं। जख्म होने की सूरत में पानी को प्यूरिफाई (purify) यानी शुद्ध करें। दुर्गम परिस्थितियों में दूषित पानी से हुई बीमारी घातक भी साबित हो सकती है। अगर आपको बोतल बंद पानी के अलावा कहीं पानी पीने की जरूरत पड़े, तो उस पानी को पहले शुद्ध करें। इसका सबसे आसान तरीका पानी को 1 मिनट उबालना है, ताकि इसके अंदर मौजूद पेथोजंस (pathogens) यानी परजीवी मर जाएं। अब इस पानी को छलनी या कपड़े से छानकर किसी बड़े बर्तन में भरें।  पानी के स्रोत को देखकर यह पता नहीं लगाया जा सकता कि पानी दूषित है या नहीं। इसलिए नदी, झरनों और दूसरी जगह से लिए गए पानी को हमेशा उबालें। आप हताश होकर अपनी प्यास बुझाने के लिए दूषित पानी पी सकते हैं। लेकिन आपको किसी भी हालत में दूषित पानी को बिना शुद्ध करे नहीं पीना है। दूषित पानी से आप बीमार हो सकते हैं और इससे आपके शरीर में परजीवी भी प्रवेश कर सकता है, जो कि आपके लिए घातक है। हालांकि ऐसी परिस्थितियों में यह मुमकिन नहीं हो पाता और इस वक्त आपको जो भी खाने को मिले उस पर गुजारा करना चाहिए। लेकिन अगर मुमकिन हो तो पौष्टिक खाना खाकर आप अपनी सेहत को बरकरार रखें। विटामिंस, मिनिरल्स (minerals), एंटीऑक्सीडेंट्स (antioxidants), और फैटी एसिड्स (fatty acids) की शरीर को लगातार आपूर्ति मिलने से आपका इम्यून सिस्टम (immune system) यानी प्रतिरक्षा प्रणाली मजबूत बनी रहेगी और इसकी वजह से आप बीमारियों से लड़ सकते हैं।  अपने भोजन को जितना मुमकिन हो सके संतुलित बनाए रखने की कोशिश करें। अगर ताजी सब्जियां, फल और प्रोटींस वाली सामग्रियां मौजूद हैं, तो इनको अपने खाने में शामिल करें। पौष्टिक आहार से भरपूर चीजें जैसे पत्तों वाली सब्जियां, मछली, आलू एवं नट्स (nuts) यानी मेवों को अपने इलाके में ढूढ़ें। इन खानों को अधिक से अधिक मात्रा में अपने भोजन में शामिल करें।  अगर ताजा खाना मौजूद न हो, तो शरीर में पोषक तत्वों की आपूर्ति के लिए, डाइटरी सप्लीमेंट्स (dietary supplements) का सेवन करें। यह आपको छोड़ी‌ गई दुकानों और घरों में मिल सकता है। युद्ध में जीवित रहने के लिए जरूरी है कि आप जागरूक रहें। जंग के हालात पर नजर रखें ताकि आपको मालूम हो सके कि कौन से इलाके सुरक्षित और कौन से खतरनाक हैं। इससे आपको इस बात का भी अंदाजा हो जाएगा कि आपको जरूरी संसाधन कहां से मिल सकते हैं। ऐसी परिस्थितियों में ऐसी जानकारियों का अभाव हो जाता है, पर आप नीचे बताए गए तरीकों को अपनाकर खबरों से अवगत बने रह सकते हैं।  सोशल मीडिया खबरों से अवगत रहने का एक अच्छा तरीका है। आप दूसरे इलाकों के नागरिकों से, ट्विटर और फेसबुक पर वहां की खबरें ले सकते हैं। आप खास शब्द या हैशटेग की मदद से निर्धारित जानकारी को निकाल सकते हैं। बैटरी से चलने वाले या हैंडहेल्ड (Handheld) रेडियो भी खबरें पाने का एक बेहतरीन स्रोत है। किसी लोकल रेडियो न्यूज़ स्टेशन से कनेक्ट होकर युद्ध से जुड़ी जानकारी पाने की कोशिश करें। आसपास मौजूद लोगों से युद्ध से जुड़ी जानकारी इकट्ठा करें। उनसे यह भी पूछें कि वह किस इलाके से आ रहे हैं और वहां की क्या खबर है। ऐसे वक्त में आपके अच्छे संबंध आपके बहुत काम आ सकते हैं। परिवार के सदस्यों की मौजूदगी आपके तनाव को कम कर सकती है। परिवार के सदस्यों को सुरक्षित रखना है, यह बात आपको जीने का एक मकसद दे देगी और आप दुर्गम से दुर्गम परिस्थितियों का आसानी से मुकाबला कर सकेंगे। पड़ोसियों का ग्रुप एक दूसरे के साथ भोजन और संसाधन भी साझा कर सकता है, इसलिए आपके आसपास मौजूद लोगों से अच्छा व्यवहार करें। क्योंकि इससे आपकी जान भी बच सकती है। अगर आप किसी नए इलाके में जाते हैं, तो वहां के लोगों को अपना परिचय दें। जरूरी नहीं कि आप उनके बहुत अच्छे दोस्त बन जाएं, पर नए इलाके में अजनबी बनकर रहना भी उचित नहीं है। अगर आपके इलाके में जंग छिड़ती है, तो इन्हीं लोगों पर आपको मदद के लिए निर्भर होना पड़ सकता है। ऐसी परिस्थितियों में अपना मानसिक संतुलन बनाए रखना और सकारात्मक सोच को बरकरार रखना बहुत जरूरी होता है। निराशा और दुखों को अपने ऊपर हावी करने से सकारात्मक तरीके से सोचना बहुत मुश्किल हो जाता है। यह करना युद्ध के समय में बहुत मुश्किल है, पर फिर भी ऐसे समय में सकारात्मक सोच बनाए रखना बहुत जरूरी होता है। हर वह कार्य करें जिससे आपकी सोच सकारात्मक बनी रहे।  इमरजेंसी प्लान बनाने से और आपातकालीन परिस्थितियों के लिए नई-नई योजनाओं पर विचार करने से आप सकारात्मक सोच बनाए रख सकते हैं। ऐसा करने से आपको इस बात की तसल्ली रहेगी कि बुरे हालातों से आप, आपकी योजनाओं के द्बारा निपट सकते हैं। चिंता को कम करने के लिए जरूरी कदम उठाएं और तनावपूर्ण स्थिति में अपने दिमाग और सोच को साफ रखें। लोगों से अच्छे संबंध बनाए रखने से भी आपको सकारात्मक रहने में मदद मिलेगी।
अगर मुमकिन हो, तो जंग की चपेट में आए इलाके से दूर चले जाएं: कोई मजबूत ईटों की इमारत तलाशें, जिसमें शरण लेने के लिए बेसमेंट यानी तहखाना मौजूद हो: अगर आप जंगल में शरण लिए हुए हैं, तो अपने लिए एक इंसुलेटेड (insulated) झोपड़ी बनाएं: जितना मुमकिन हो सके मुठभेड़ से बचने की कोशिश करें: अपनी आत्मरक्षा और शिकार करने के लिए हथियार चलाना सीखें: जरूरत पड़ने पर खुद की रक्षा करें: युद्ध शुरू होते ही अपने सभी संसाधनों और कीमती सामानों को इकट्ठा करें: पानी का साफ स्रोत ढूंढें: डिब्बाबंद और नॉन पेरिशेबल फूड (non perishable food) यानी न खराब होने वाली खाने की चीजें जमा करें: मीट के अधिक स्रोत हासिल करने के लिए, शिकार करना और मछली पकड़ना सीखें: अगर आपको आपकी स्वच्छता से संबंधी हाइजीन प्रोडक्ट्स (hygiene products) मिलते हैं, तो उनको इकट्ठा करें: आपके इलाके में कौन से पौधे खाने योग्य हैं, इसकी जानकारी रखें: किसी भी चीज को बर्बाद करने से बचें: अगर आपके पास कोई और रास्ता नहीं है, तो सामान चोरी करें: छोटे-मोटे जख्मों के इलाज के लिए फर्स्ट एड (first-aid) यानी प्राथमिक चिकित्सा सीखें: किसी भी प्रकार के हथियार और गोला बारूद से दूर रहें: संक्रमण से बचने के लिए खुद को साफ रखें: अगर पानी बोतल बंद नहीं है, तो उसको पीने से पहले शुद्ध करें: जितना मुमकिन हो सके पौष्टिक आहार ही खाएं: युद्ध से जुड़ी खबरों से हमेशा अवगत रहें: अपने परिवार और पड़ोसियों से अच्छे संबंध बनाए रखें: हमेशा सकारात्मक दृष्टिकोण बनाए रखें:
https://www.wikihow.com/Survive-a-War https://www.wikihow.com/Survive-a-War https://www.wikihow.com/Survive-a-War https://www.wikihow.com/Survive-a-War
Staying Safe Finding Supplies Avoiding Injuries and Sickness Maintaining Your Composure